Statsministeren vil oprette fem nye ministerposter. Det erfarer TV 2.

TV 2 kan nu erfare, hvor mange ministre, der kommer til at være på holdet i den nye borgerlige trekløverregering.

Indtil nu har Venstre-regeringen bestået af 17 ministre, men når statsminister Lars Løkke Rasmussen (V) mandag formiddag præsenterer sin nye regering for dronningen, vil han have 22 ministre på holdet inklusive ham selv.

Ny regering får 22 ministre. 6 til LA, 3 til K og 13 til V #dkpol — Anders Langballe (@ALangballe) November 27, 2016

13 af posterne går til Venstre, seks poster til Liberal Alliance, mens de resterende tre ministerposter går til Det Konservative Folkeparti. Tidligere har Søren Pape Poulsen meldt ud, at han ville have netop tre poster.

Fire Venstre-ministre vil dermed få en fyreseddel af statsministeren i løbet af aftenen.

Udgangspunktet for Venstre har været, at partiet ville beholde både udenrigsministerposten og finansministerposten - men udenrigsministerposten går til Anders Samuelsen (LA), mens posten som finansminister bliver hos Venstre, hvor Kristian Jensen tager plads i ministerstolen.

Nedenfor kan du se alle de 22 nye ministre.